Επίθεση στο Μαχένγκε

Η Επίθεση στο Μαχένγκε (, ) ήταν μία στρατιωτική σύγκρουση που συνέβη γύρω από την Περιφέρεια Μορογκόρο στα ανατολικά της Γερμανικής Ανατολικής Αφρικής (σημερινή Τανζανία) κατά τον Α΄ Παγκόσμιο Πόλεμο. Η μάχη ήταν τμήμα της Εκστρατείας στην Ανατολική Αφρική και τερματίστηκε με την κατάληψη του Μαχένγκε από τις Βελγικές δυνάμεις στις 9 Οκτωβρίου 1917.

Προαγγελία 
Εντός του πλαισίου του ουδέτερου κράτους του Βελγικού Κονγκό, η Force Publique (FP) το μόνο που μπορούσε να εφαρμόσει ήταν αμυντική στάση. Αυτό όμως άλλαξε όταν στις 15 Αυγούστου 1914, Γερμανικά πλοία που βρίσκονταν σε λιμάνια στη Λίμνη Τανγκανίκα, βομβάρδισαν το λιμάνι του Μοκολόμπου (Mokolobu) και μία εβδομάδα αργότερα, το φυλάκιο στη Λουκούγκα (Lukuga).

Μετά την κατάληψη της Ρουάντα τον Μάιο του 1916 και του Ουρούντι τον Ιούνιο του 1916, οι Βελγο-Κονγκολέζικες δυνάμεις προήλασαν νοτιότερα από την Κιτέγκα (Kitega) κατά μήκος της ανατολικής όχθης της Λίμνης Τανγκανίκα. Στις 28 Ιουλίου η Force Publique κατέλαβε το λιμένα της Κιγκόμα, τερματικό σταθμό της στρατηγικής σιδηροδρομικής γραμμής από το Νταρ ες Σαλάαμ η οποία περνά μέσω της Ταμπόρα στην Κιγκόμα. Στις 19 Σεπτεμβρίου 1916 η πόλη της Ταμπόρα, πέρασε υπό των έλεγχο των Βελγικών δυνάμεων.

Βελγική υποχώρηση 
Μετά τη Μάχη της Ταμπόρα οι κυβερνήσεις της Βρετανίας και του Βελγίου συμφώνησαν ώστε η τελευταία θα υποχωρούσε την πλειοψηφία των δυνάμεών της στη Ρουάντα και στο Ουρούντι και να ολοκληρώσει τη στρατιωτική της εκστρατεία στη Γερμανική Ανατολική Αφρική.Αυτό συνέβη λόγω των Βρετανικών φόβων ότι το Βέλγιο θα εγείρει αξιώσεις για τα εδάφη που είχε κατακτήσει.

Επίθεση στο Μαχένγκε 

Λόγω της συνεχιζόμενης Γερμανικής αντίστασης και της αυξανόμενης εμπειρίας τους στις τακτικές ανταρτοπόλεμου, κατόπιν αιτήματος της Βρετανικής κυβέρνησης, τα στρατεύματα της «Force Publique» μεταφέρθηκαν στην περιοχή Ντοντόμα-Κιλόσα τον Ιούλιο του 1917. Στο πλαίσιο της προετοιμασίας για την επίθεση, οι Βελγικές δυνάμεις στρατολόγησαν 20.000 άνδρες από τη Ρουάντα-Ουρούντι για να χρησιμοποιηθούν ως αχθοφόροι. Εκείνη την περίοδο η περιοχή του Μαχένγκε ελέγχετο από 12 Γερμανικές ομάδες υπό τις διαταγές του Hauptmann (Λοχαγού) Theodor Tafel. Οι Βελγο-Κονγκολέζικες μονάδες προωθήθηκαν στο Οροπέδιο Μαχένγκε το Σεπτέμβριο του 1917 και κατέλαβαν το Μαχένγκε τον Οκτώβριο του 1917. Ο Λοχαγός Tafel οπισθοχώρησε προς τα νότιο-ανατολικά. Λόγω των προβλημάτων στρατιωτικής επιμελητείας (military logistics)—η εποχή των βροχών, κατέστησε το δρόμο από την Κιλόσα προς το Μαχένγκε μη χρησιμοποιήσιμο, μόνο δύο Βελγικά τάγματα μπορούσαν να παραμείνουν στο Μαχένγκε, οι υπόλοιποι στάλθηκαν στον κεντρικό σιδηρόδρομο για επανατοποθέτηση στην Κίλουα (Kilwa) και το Λίντι.

Επακόλουθο 
Μετά την επίθεση στο Μαχένγκε και την κατάληψη του Μαχένγκε κατά το 1917, ο Βελγο-Κονγκολέζικος στρατός ήλεγχε περί το ένα τρίτο της Γερμανικής Ανατολικής Αφρικής. Από τους 20.000 αχθοφόρους εκ της Ρουάντα-Ουρούντι που αξιοποιήθηκαν στην εκστρατεία, τα δύο τρίτα δεν επέστρεψαν ποτέ στις εστίες των. Μετά τον πόλεμο, όπως περιγράφηκε στη Συνθήκη των Βερσαλλιών, η Γερμανία υποχρεώθηκε να παραχωρήσει τον "έλεγχο" της Γερμανικής Ανατολικής Αφρικής στους Συμμάχους.

Δείτε επίσης 
 Εκστρατεία Ανατολικής Αφρικής (Α΄ Παγκόσμιος Πόλεμος)
 Πάουλ Έμιλ φον Λέτοβ-Φόρμπεκ (Paul Emil von Lettow-Vorbeck)
 Μάχη της Γέφυρας Κιάουε
 Μάχη της Μαχίουα

Σημειώσεις 

Παραπομπές Σημειώσεων

Παραπομπές

Αναφερόμενες εργασίες

Πρόσθετη ανάγνωση

Διαδικτυακές πηγές 
  

Μαχενγκε